Dinan' i Varsovia
Ny Dinan' i Varsovia dia fifanaraham-pihavanan' ireo firenena tao Eorôpa Atsinanana miaraka amin' ny Firaisana Sôvietika tao amin' ny vondrona ara-toekarena sy ara-pôlitika ary ara-tafika midadasika. Tamin' ny 14 Mey 1955 no niforonan' izany teo amin' ny ankamaroan' ireo firenena kômonista tao amin' ny vondrona sôvietika tamin' ny alalan' ny fifanaraham-pinamanana sy fiaraha-miasa ary fifanampiana araha misy ady.

I Nikita Khrouchtchev no angady nananana sy vy nahitana izany tao amin' ny fotoana nampisy ny Ady Mangatsiaka mba hiatrehana ny Fikambanan' ny Fifanarahan' i Atlantika Avaratra (frantsay: Organisation du traité de l'Atlantique nord -- OTAN) izay niforona tamin' ny Avrily 1949. 

Ny antony lehibe nanosika tamin' ny famoronana ny Dinan' i Varsovia, araka ny fanehoana ny antonantony, dia ny fikambanan' ny Repoblikan' i Alemaina "an-dalam-panatevenana ny tafika" tao amin' ny OTAN tamin' ny fotoana nanaovana sonia ny "fifanarahana tao Paris" tamin' ny 9 Mey 1955. 

Ireto ireo firenena mpikambana tao amin' ny Dinan' i Varsovia: ny Firaisana Sôvietika, i Albania (niala tamin' ny taona 1968), i Bolgaria, i Romania, i Hôngria, i Pôlônia, i Tsekôslôvakia, ary i Alemaina Atsinanana.

Ny fiaraha-miasa nipoitra avy amin' ny Dinan' i Varsovia dia rava tamin' ny Jolay 1991.

Jereo koa 

 Ady Lehibe

 Ady Mangatsiaka
 Kômonisma
 Sôsialisma